**ПРОЕКТ**

***Усъвършенстване на механизма за гражданско участие при формулирането и провеждането на политиката в областта на висшето образование в България***

**Механизъм и инструментариум за даване на обратна връзка от страна на бизнеса към политико - правещите институции в областта на висшето образование**

**ПРЕДЛОЖЕНИЕ НА ЕКИПА НА ПРОЕКТА**

Съдържание

[1. Механизъм и инструментариум за обратна връзка между бизнеса и политико-правещите органи 3](#_Toc26466319)

[2. Опитът на Европа 3](#_Toc26466320)

[2.1. Европейски практики за участие на гражданското общество в процеса на вземане на политически решения 4](#_Toc26466321)

[А. Основи за участие на гражданското общество в процеса на вземане на политически решения 4](#_Toc26466322)

[Б. Нива на участие 5](#_Toc26466323)

[В. Етапи в процеса на вземане на решения 5](#_Toc26466324)

[Г. Елементи на хоризонталните инструменти и/или механизми за гражданско участие 8](#_Toc26466325)

[2.2. Европейски практики за участие на бизнеса в процеса на вземане на политически решения 9](#_Toc26466326)

[2.3. Процеси на взаимодействие между политико-правещи органи (ПП), бизнеса и висшите училища 12](#_Toc26466327)

[3. Предложение за Инструментариум и Механизъм за обратна връзка между бизнеса и политико-правещите органи 15](#_Toc26466328)

[3.1. Инструментариум 15](#_Toc26466329)

[3.1.1. Инструменти от общ характер: 16](#_Toc26466330)

[А. Инструменти на органите, които вземат политически решения 16](#_Toc26466331)

[Б. Инструменти на бизнеса 16](#_Toc26466332)

[В. Инструменти на висшите училища 16](#_Toc26466333)

[Г. Инструменти на неправителствения сектор 16](#_Toc26466334)

[3.1.2. Инструменти за осигуряване на квалифицирани кадри за бизнеса 17](#_Toc26466335)

[А. Инструменти на органите, правещи политиките в областта на висшето образование 17](#_Toc26466336)

[Б. Инструменти на бизнеса 17](#_Toc26466337)

[В. Инструменти на ВУ 17](#_Toc26466338)

[Г. Инструменти на неправителствения сектор 18](#_Toc26466339)

[Д. Други инструменти 18](#_Toc26466340)

[4. Допълнителни инструменти, предлагани в рамките на този проект 19](#_Toc26466341)

[3.2. Механизъм за консултиране и обратна връзка 23](#_Toc26466342)

# Механизъм и инструментариум за обратна връзка между бизнеса и политико-правещите органи

Предложените инструментариум и механизъм са разработени в рамките на Дейност 2 на проект “Усъвършенстване на механизма за гражданско участие при формулирането и провеждането на политиката в областта на висшето образование в България” по Приоритетна ос № 2 „Ефективно и професионално управление в партньорство с гражданското общество и бизнеса" с финансовата подкрепа на Оперативна програма „Добро управление“, съфинансирана от Европейския съюз чрез Европейския социален фонд.

# Опитът на Европа

Анализите на европейските практики, проучени в Дейност 1 на проекта показаха, че не съществуват експлицитни механизми и инструментариуми за обратна връзка от бизнеса към политико-правещите институции в областта на висшето образование (ВО). В в много случаи тази обратна връзка се осъществява различни нива, от различни органи, в различни формати, подкрепени от различни правила и закони, като всички те обаче, осигуряват постоянен и достоверен информационен обмен между бизнес, политики, висше образование и неправителствения сектор. Анализът показа също, че бизнесът участва активно в дейността на висшите училища (ВУ), редовно предоставя стипендии, осигурява работни стажове и практики, финансира научни изследвания и програми. Общото при всички проучени европейски страни се оказа наличието на орган, който, поне частично, осигурява обмена на професионална информация. В някой случаи това са влиятелни съвети, в които освен ректорите участват пълноправно или със съвещателен глас и:

* представители на политическите институции (регионални или на централно ниво), заинтересувани и/или ангажирани пряко както с развитието висшето образование, така и с развитието на икономиката на страната/региона и от стабилността и качеството на пазара на труда;
* представители на бизнеса еднолично или чрез бизнес-асоциации и/или работодателските организации.

В други случаи са създадени отделни консултативни съвети към министрите на образованието и/или икономиката или към регионалните политически органи, отново с много широко представителство на т.н. заинтересовани страни. Навсякъде съществуват и влиятелни консултантски или лобистки неправителствени организации (НПО), в които отново са представени, но в лично качество и като експерти: университетски преподаватели, политици, бизнесмени с голям опит в съответната област.

Изследването и анализа на условията у нас установи: че съществуват добри практики за събиране на информация за нуждите на бизнеса (макар и пръсната между различни държавни институции); че законодателно се разширяват правата на бизнеса да участва под различни форми в учебния процес; че се анализират различни аспекти на състоянието на професиите, знания умения и на компетенциите. Несинхронизираната и недобре структурирана информация, липсата на добро взаимодействие между различните структури, обаче, пречат на ефективното й използване, както от бизнеса, така и от ВУ и политико-правещите органи. В резултат, изграждането на устойчива връзка между различните заинтересовани страни все още създава проблеми.

Прогнозите за пазара на труда и нарастването на регионалните и образователни дисбаланси до 2032 година правят необходимо преразглеждането и допълването на досегашните комуникационни канали и създаване на нов, надежден механизъм за обратна връзка между заинтересованите страни: бизнеса, висшето образование, гражданите и отговорните за тази политика държавни органи.

## 2.1. Европейски практики за участие на гражданското общество в процеса на вземане на политически решения

На Европейско ниво съществуват документи, които подпомагат и дават правила за участието на гражданското общество в процеса на вземане на политически решения. Такъв е документът „Насоки за гражданското участие в процеса на вземане на политически решения”, приет от Съвета на Европа на 27 септември 2017. Документът дава определение на термините Гражданско общество, НПО, публичен орган; очертава основите, принципите и условията за ефективно гражданско участие.

### А. Основи за участие на гражданското общество в процеса на вземане на политически решения

На схемата по-долу са представени възможностите за участие на гражданите във вземането на политически решения.

**Схема 1.** Основи за участие на гражданското общество в процеса на вземане
на политически решения

**Документът „Кодекс на добрите практики за гражданско участие в процеса на вземане на решения”** описва пътищата за създаване на благоприятна среда за функционирането на НПО в държавите-членки на Съвета на Европа като определя набор от общи принципи, насоки, механизми и инструменти за гражданско участие. Кодексът се основава на практическия опит на НПО в Европа, които обменят добри практики и ефективни методи за сътрудничество с публичните органи.

В Кодекса са формулирани няколко основни принципа на гражданското участие - доверие, отчетност и прозрачност и независимост.

### Б. Нива на участие

Определени са и **различни Нива на участие** в политическия процес на вземане на решения:

- информация,

- консултация,

- диалог

- партньорство.

Те могат да се прилагат на всички етапи в процеса на вземане на решения..

### В. Етапи в процеса на вземане на решения

В кодекса са изведени и **шест Етапа в процеса на вземане на политически решения,** в които са определени ролите на НПО и на политическите органи.

**1. Определяне на дневен ред**

Политическият дневен ред се съгласува между парламента и правителството, но може да бъде оформян от НПО или група от НПО посредством кампании или лобиране по актуални проблеми, нужди и безпокойства на обществото. Целта на НПО е идентифицирането на проблеми, за да се повлияе на вземащите решения лица в полза на общ интерес и те могат да действат по начин, който да допълва политическия дебат. НПО могат да участват чрез: застъпничество, лобиране, предоставяне на информация и/или осведомяване на съответните институции, експертно мнение и консултации.

**2. Изработване**

НПО често са активни при идентифициране на даден проблем като предлагат решения и предоставят данни от интервюта или проучвания за ефективността на предпочитаните от тях решения. В изработването НПО могат да участват чрез: застъпничество, лобиране, предоставяне на информация и осведомяване на съответните институции, експертно мнение и консултации, предоставяне на услуги за изработване на политика, становища като о отчитат потребностите на заинтересованите страни, всеобхватността и прозрачността на процеса по вземане на решение.

**3. Решение**

Формите на политическо вземане на решение са различни. Стандартна практика е разработването и публикуването на наредба за правителствена политика от съответното министерство; приемане на закон с парламентарен вот; провеждането на публичен референдум, при наличие на съответното законодателство.

Изработването на закони и предложения дава възможност за участие и принос на НПО. Публичните органи трябва да преценят различните гледни точки и мнения, преди да се вземе дадено решение. На този етап консултацията играе основна роля за вземането на информирано решение. Същевременно окончателното правомощие за избор на решение принадлежи на публичните органи, освен ако не е взето посредством обществено гласуване, референдум или чрез механизъм за съвместно вземане на решения..

НПО могат да участват чрез: застъпничество; информация и осведомяване; експертно мнение и консултации; участие в процеса на вземане на решения;

 **4. Изпълнение на решенията**

 По-голямата част от дейността на НПО на предишните етапи се състои в опит да се повлияе върху изпълнението на политиката. Това е етапът, в който НПО са най-активни. Той и е изключително важен, за да се гарантира, че набелязаните цели ще бъдат постигнати. Достъпът до ясна и прозрачна информация за очакванията и възможностите, както и активното партньорство, са много съществени на този етап.

НПО могат да участват чрез: информация и осведомяване (повишаване на обществената осведоменост, обясняване на предимствата, недостатъците и въздействието на политиката); предоставяне на различни услуги (консултации или информация.

**5. Мониторинг**

На този етап ролята на НПО е да контролират и оценяват резултатите от приложените политики. Нужна е ефективна и прозрачна система за проследяване, чрез която да се постигат предвидените резултати от съответната политика/програма,

НПО могат да участват чрез: информация и осведомяване на обществеността дали съответната политическа инициатива е стигнала до предвидените ползватели и е постигнала очакваните резултати за обществото; експертно мнение и консултации; (НПО събират данни и проучват въздействието на съответната политика; чрез инкубатори на идеи и изследователски институти); предоставяне на услуги (НПО поемат отговорност да проследяват резултатите от прилагането на програмата с оглед на качество, устойчивост, ефективност и примери от реалния живот); надзорни функции (НПО имат приоритетна роля за проследяване на резултатите от политиката). По този начин се подпомага органът, взел съответното решение, при проследяване на изпълнението му.

 **6. Преформулиране**

Информацията от оценката на изпълнението на политиката, както и променящите се потребности на обществото, често изискват преформулиране на политиката, което следва да се извърши от органът, вземащ решение и по този начин **да се осъществи необходимата обратна връзка.**

**Таблица 1.** Роля на НПО в процеса на вземане на решения

**На всеки един от изброените етапи отговорностите на публичните органи включват**: споделяне на информация и процедури за прозрачен процес на вземане на решения; осигуряване на ясни, открити и достъпни процедури за участие; предоставяне на ресурси (подкрепа на активно гражданско участие, например чрез финансов принос, помощ в натура или административни услуги); отзивчивост (осигуряват активно участие на представители на съответните публични органи в дискусиите с НПО; вслушване в гражданското мнение, реакция по определени въпроси, повдигнати от НПО и от гражданското общество; реакция и предоставяне на обратна връзка към тях).

### Г. Елементи на хоризонталните инструменти и/или механизми за гражданско участие

В Схемата са показани инструменти и/или механизми, които осигуряват хоризонтална подкрепа за участие на НПО през целия процес на вземане на решение.

**Схема 2.** Хоризонтални инструменти

**1. Електронни комуникационни канали**

Електронните комуникационни канали предлагат големи възможности за подобряване на демократичната практика и участие на организираното гражданско общество.

**2. Изграждане на капацитет за участие в процеса на формиране на политики**

От голямо значение е местните, регионални и национални НПО да изградят и развият капацитет и умения, за активно участие във формулирането на политиката, осъществяването на проектите и предоставянето на услуги. Изграждането на капацитет може да включва обучения за подобряване на разбирането за съответните роли на НПО и публичните органи в политическия процес, както и участия в програми за обмен, чрез които да се улесни разбирането на всяка от страните за спецификите на другата.

**3. Целеви структури за активно сътрудничество между НПО и публичните органи**

За да се улеснят взаимоотношенията между НПО и публичните органи, много държави са създали координационни органи. Те могат да бъдат на правителствено ниво - като напр. служител за връзка с гражданското общество или централен координиращ орган като единствен събеседник; партньорски структури - комитети от множество заинтересовани страни; работни групи; експертни съвети и други консултативни органи (постоянни или ad hoc), както и съюзи/обединения на НПО, които обединяват ресурсите си и разработват съвместни позиции.

**4. Действаща нормативна уредба (рамкови документи) за сътрудничество между НПО и публичните органи**

В много европейски страни са разработени рамкови споразумения, в които се очертават начинанията, ролите, отговорностите и процедурите за сътрудничество. Тези документи поставят ясна основа за сътрудничество и по този начин подпомагат продължаващия диалог и взаимното разбирателство между НПО и публичните органи. Сред тях са двустранни споразумения с парламента или правителството, стратегии за сътрудничество и официални програми за сътрудничество, приети от публичните органи.

## 2.2. Европейски практики за участие на бизнеса в процеса на вземане на политически решения

**А**. **Основи за участие на бизнеса в процеса на вземане на политически решения**

1. Информация - лесно достъпна, прозрачна, адекватна, своевременна.

2. Ангажираност на публичните органи да планират и стимулират участието на бизнеса в процеса на вземане на решения.

3. Наличие на партньорски органи – там, където е необходимо

4. Изградено сътрудничество - публичните органи и бизнесът могат да сключат рамкови споразумения за съвместна дейност, подпомагаща вземането на решения.

**Б. Нива на участие**:

- информация,

- консултация,

- диалог и

- партньорство.

Те могат да се прилагат на всички етапи в процеса на вземане на решения

**В. Елементи на хоризонтални инструменти приложими към ВУ:**

В Схемата са показани елементи на хоризонталните инструменти, които бизнесът може да използва при връзките си с ВУ,

**Схема 3.** Елементи на хоризонтални инструменти на бизнеса за връзки с ВУ.

**Таблица 2.** Видове механизми за сътрудничество между бизнеса, ВУ и политико-правещите органи

## 2.3. Процеси на взаимодействие между политико-правещи органи (ПП), бизнеса и висшите училища

|  |  |  |  |
| --- | --- | --- | --- |
| Политико-правещи органи (ПП) | Етапи | Бизнес (НПО, други) | Висши училища  |
| Ниво политически решения |
| Дейности | **Инструмент** | **Резултат** |
| Констатиране на проблем – проучване, анализиране |  | Констатиране на проблем, предоставяне на проучване и анализ ПРЕПОРЪКИ към ПП |
| Включване на проблема в дневния ред  | **Нов дневен ред на ПП** |  |  |
| Информация чрез сайтове и канали на ПП | **Информация** | Акумулиране на адекватна информация |
| Изработка и публикуване на условия за консултации, определяне на консултантските групи, състав, покани, времева рамка, обратна връзка | **Консултации** | Създаване на фокус-групи, консултантски групи, експертни панели и дискусии, обществени изслушвания, конференции, публични дискусии и дебати, онлайн събития. |
| Задълбочаване на консултациите чрез активно включване на бизнеса и НПО  | **Диалог**  | Становища на междусекторни работни групи, експертни срещи, електронни форуми. |
| Тясно сътрудничество- делегиране на задачи- създаване на форуми и органи за предлагане на решения | **Партньорство Споделени цели, отговорности и ресурси.** | Договаряне на решения;  |
|  | **Решение** |  |  |
| Мониторинг | **Изпълнение на решенията** |  |  |
| Изграждане на обратна връзка между бизнеса и ВУ  |
| ДейностиРазработка на стратегия за сътрудничество между бизнеса и ВО; | **Стратегически инструменти****Писмени документи** | **Резултат**Стратегия за сътрудничество с университетитеОргани за сътрудничество | **Реализация**Изготвяне и изпълнение на многофункционални планове, методи или серия от действия на високо ниво във ВУ, за постигане на дългосрочни цели по отношение на сътрудничеството. |
| Въвеждане на нови финансови стимули, отчитащи сътрудничеството бизнес – ВУ като средство за промяна на поведението и приоритетите на университетите;Въвеждане на непреки стимули за различни фирмени структури подкрепящи сътрудничеството им с ВУ, вкл. достъп до проекти и резултати от научни изследвания и разработки; Организиране на конкурси за разработки подкрепа на устойчива връзка ВУ-бизнес  | **Нормативни документи, регламентиращи въвеждането на стимули** **Регламент за конкурси** | Финансирани дейности за сътрудничество Признаване на времето за работа по сътрудничеството, като част от регламентираното работно време Награди | Насочване на ресурси Въвеждане на критерий „сътрудничество с бизнеса“ като част от оценката на преподавателския състав |
| ДейностиСъздаване на Координационен орган за сътрудничество бизнес-ВО | **Структурни инструменти****Мостови структури**  | **Резултати** Асоциация, съюз между бизнеса и ВУ Определяне на член на ръководството от ВУ с отговорности за реализиране на сътрудничество. | **Реализирани чрез**Различни специфични офиси за подобряване на връзката ВУ-бизнес.  |
| Информационна мрежа към МОН на кариерни центрове, асоциации на завършилите, алумни центрове | **Информационни услуги в областта на кариерно развитие или трудова заетост** | Дни на кариератаПрофесионално бизнес ориентиране на докторантите и преподавателитеJob fair | Мрежа на алумни във ВУКариерни центрове |
|  | **Инфраструктура** | Съвместни научни институти, лаборатории Споделени пространства за работа | ИнкубаториНаучно-технологични паркове,  |
|  | **Вътрешни интеграционни структури** | Временни позиции на бизнес експерти в университетите Структурирана съвместна програма за научна и развойна дейност  | Финансиране на съвместими длъжности в университетаСтудентски проекти с бизнесаПрограми за учене през целия живот, включващи бизнесмени Презентации, лекции или менторство в университета |
|  | **Инструменти на оперативно ниво** Външни комуникационни дейностиВъншни комуникационни дейности | **Резултат**Онлайн/мрежови сесии или съвместни срещиПромоционални материали на фирми, представящи сътрудничество с университета  | **Реализирани чрез:**Работа в мрежаВъншна комуникацияАкадемични мрежи за сътрудничество с бизнесаСтудентски мрежи за сътрудничество с бизнеса Информационни сесии и форуми за сътрудничество с бизнеса Уебсайтове  |

**Таблица 3.** Взаимодействие между ПП, бизнеса и ВУ

Такъв подход до голяма степен свързва отделни нива на ангажираните институции и съчетава прилагането на специфични инструменти.

От гледна точна на формиране на политика, ПП предоставят регулаторна и икономическа рамка за създаване на стратегически инструментариум. Отчитайки автономността на ВУ и спецификата на бизнес дейностите, част от инструментите, изброени в таблица 3 (стратегии, структури), могат да се разработват и изпълняват на нива бизнес и ВУ без необходимост от политическа интервенция и прилагане на инструменти за въздействие от страна на политико-правещите органи.

# Предложение за Инструментариум и Механизъм за обратна връзка между бизнеса и политико-правещите органи

Предварителното условие за изграждане на инструментариум и механизъм за обратна връзка между бизнеса и политико-правещите органи изисква дефинирането на целевите групи, заинтересовани от този процес.

Предлагат се следните целеви групи (заинтересовани страни), в процеса на вземане на решения:

* **Политико-правещи органи** в областта на висшето образование и пазара на труд: Министерство на образованието и науката, Министерство на труда и социалната политика, Министерство на икономиката и различни агенции, работещи под тяхно ръководство.
* **Бизнес структури в т.ч. бизнес асоциации по сектори, работодателски организации** (БТПП, БСК, АИКБ, КРИБ)**, фирмени структури, в производствения сектор или сектора на услугите**).
* **Висши училища**, Съвет на ректорите; други университетски обединения и асоциации; студентски организации,
* **Неправителствени организации** и асоциации, работещи в областта на висшето образование като представители на обществения интерес към развитието на образованието и икономиката на страната.

Въз основа на анализа за опита в Европа, проучените европейски документи, препоръките на експертите на ЦИА и препоръките на представители на целевите групи взели участие двете кръгли маси, организирани по този проект, за подобрение на инструментариума и механизма за обратна връзка на бизнеса с политико-правещите органи в областта на висшето образование с оглед на нуждите на пазара на труда у нас, предлагаме:

## 3.1. Инструментариум

Инструментариумът включва набора от инструменти за осъществяване на дадена дейност, който отделните целеви групи да могат да прилагат за подобряване на обратната връзка , като:

• предоставяне и постоянен обмен на адекватна информация между целевите групи,

• консултации на различни нива по проблеми от взаимен интерес,

• активен и отворен диалог по тези проблеми

• партньорства за решаване на проблемите.

Като се вземат под внимание проблемите на висшето образование и тези на пазара на труда, подходящите инструменти дефинирахме като такива от **Общ характер** и **Специфични**. Коя целева група какъв инструмент прилага, се определя от характера на дейността й и ролята й като част от механизма за обратна връзка.

### 3.1.1. Инструменти от общ характер:

### А. Инструменти на органите, които вземат политически решения

* Предоставяне на адекватна и навременна информация.

• Диалог с целевите групи чрез открити и достъпни процедури за участие в консултации.

• Партньорство с бизнеса, университетите и НПО чрез създаване на консултативни групи за решаване на въпроси от висок обществен интерес в сферата на висшето образование и пазара на труда.

• Предоставяне на ресурси: подкрепа на активното гражданско участие чрез финансов принос или административни услуги.

• Отзивчивост за осигуряване на активно участие на свои представители в дискусиите и обмена на мнения и информация; изслушване, предоставяне на обратна връзка, вслушване в общественото мнение, своевременна реакция по въпроси, повдигнати от НПО и от гражданите.

### Б. Инструменти на бизнеса

• Лобиране пред органите на държавно управление за нуждите на даден сектор от работна ръка.

• Предоставяне на информация и осведомяване на съответните институции чрез различни информационни издания и бюлетини, организиране на информационни кампании по въпроси от интерес за икономиката на страната.

• Предоставяне на експертни мнения и консултации във всички възможни форми за обсъждания на проблеми, законодателни инициативи и предложения,

• Партньорство и постоянен диалог с политико-правещите органи, университетите и представители на гражданското общество за оценка на проблеми и политики за развитие на обществото чрез участие в обмен на мнения под всякаква формална и неформална форма. .

### В. Инструменти на висшите училища

• Разпространение на своевременна и конкретна информация за учебните програми и планове.

• Диалог и партньорство с целевите групи, чрез всички форми на размяна на мнения и консултации, при решаване на проблеми на висшето образование от интерес и значение за обществото

### Г. Инструменти на неправителствения сектор

• Създаване на канали за обмен на информация между целевите групи, включително електронни сайтове за обмен на мнения и събиране и структуриране на информация.

• Диалог с целевите групи по въпроси от обществен интерес в областта на икономиката, пазара на труда и висшето образование.

• Посредничество при организиране на различни дискусионни форуми и създаване на групи за обмен на мнения.

### 3.1.2.. Инструменти за осигуряване на квалифицирани кадри за бизнеса

### А. Инструменти на органите, правещи политиките в областта на висшето образование

• Въвеждане на системи за заявяване на потребностите от кадри от страна на бизнеса на секторен принцип (съществуваща практика на Агенция по заетостта)

• Регулярни анкетни проучвания/запитвания сред представители на бизнеса относно нуждата от кадри (МТСП).

• Анализ на тенденции, изготвяне на прогнози и предприемане на законодателни стъпки чрез провеждане на консултации с целевите групи като се използват всички форми за обмен на информация и партньорство (в т.ч. електронни платформи и страници, панели и фокус групи, семинари, публични дебати ).

• Въвеждане на правила за активно партньорство с бизнеса за осъществяване на политики (шведски опит) в областта на висшето образование: а)формално: работни групи /комисии за експертни оценки на предлагани политики, изработване на законопроекти, участие в процеса на взимане на решения и б)неформално: съветници в началната фаза и оценители в крайната фаза на взети политически решения.

• Разработване на закони и правилници, които регламентират :

o задължителни производствени стажове за студенти в бизнес организации;

o финансови стимули за ВУ, които променят гъвкаво специализираните си учебни планове, съобразно нуждите на бизнеса в регионално и/или национално ниво и имат общи изследователски проекти с бизнеса;

o участие на работодателите в изготвянето и оценката на учебните програми;

o право на работодателите да отпускат стипендии на студенти по специалности от интерес за бизнеса;

• Създаване на системи за мониторинг върху разпространението на законодателните промени сред целевите групи и на ефекта им върху дейността им и степента на

### Б. Инструменти на бизнеса

• Поддържане на постоянни тесни работни отношения и обмяна на мнения с ВУ.

• Участие в анкетни проучвания и изследвания за състоянието на бизнес-средата и на собствените си нужди.

• Участие в съвети/асоциации/алианси/мрежи за осъществяване на партньорства, за постоянно изследване на тенденциите и предвиждания за бъдещите нужди на индустрията и на обществото.

• Изграждане на ефективни форми за сътрудничество на регионално и отраслово ниво между представители на бизнес-структури и ВУ: търсене а намиране на полезни решения за преодоляване на липсата на баланс на пазара на труда в даден регион съвместно с регионалните управленски структури (европейска практика); и, ако се прецени за необходимо - съвместно създаване на програми за действие с конкретни мерки за справяне с проблема

### В. Инструменти на ВУ

* Предоставяне на информация, участие в консултации; активен диалог и сътрудничество с бизнеса чрез различни форми, вкл. обединения, договори и съвместни образователни и научни проекти с активното участие на студенти.
* Осигуряване участието на представители на бизнеса, публичните институции и студентите в работата на ВУ.
* Обвързване на квалификационните характеристики на специалностите с възможностите за реализация специалистите;
* Развиване на липсващи умения в учебния процес :

o Създаване и развиване на специфични професионални умения на студентите, свързани с работа по специалността;

o Създаване и развиване на други умения, необходими за работа по професията: аналитично мислене, способност за продължаващо учене, умения за писмено изразяване, компютърна грамотност, способност да възприемат критично и да анализират информация;

o Създаване и развиване на меки умения: способност за работа в екип и изграждане на работни взаимоотношения, поемане на отговорност, умение за самостоятелна работа, , инициативност и старание, стремеж към усъвършенстване.

o Създаване и развиване на предприемачески знания.

* Акцентиране върху производствена практика/стаж в производствена структура на студентите по природни науки и инженерните дисциплини,.

### Г. Инструменти на неправителствения сектор

* Участие в анкетни проучвания и изследвания на общественото мнение за предоставяне информация за гледната точка на обществото за нуждите му, за мястото на висшето образование и на бизнеса в ежедневието.
* Иницииране, организиране и участие в експертни срещи под всички описани вече форми с останалите партньори от целевите групи с активното участие на всички видове медии
* Предоставяне на експертни услуги за изработване на политики,
* Надзор върху зачитането на нуждите на целевите групи и цялото общество от достоверна и пълна информация и от прозрачност на процеса за вземане на решения.

### Д. Други инструменти

• Рекламни кампании за ученици, студенти и родители в училища и университети с участие на университетски преподаватели, представители на бизнеса и политици за повишаване привлекателността на професиите.

• Дни на кариерното развитие в университети, научни организации и училища:

* разширяване на научните и професионалните области, за които се организира такива инициативи;
* широко присъствие и активно участие на бизнеса;
* включване на представители на политическите институции.

• Рекламни кампании на работодателите за предоставяне на платени стажове и стипендии, както и възможностите за реализация след завършване по необходими за икономиката специалности.

### 4. Допълнителни инструменти, предлагани в рамките на този проект

4.1. **Мрежа** на целевите групи за осигуряване на **канали за диалог, обмен на информация и експертни мнения** по въпроси от взаимен интерес за решаване на основните проблеми в подготовката на кадри за бизнеса и преодоляване на дисбаланса в пазара на труда.

Мрежата ще работи на основата на Меморандум за сътрудничество**,** в който ще се очертаят начинанията, ролите, отговорностите и процедурите за сътрудничество. Този документ ще бъде официално подписан при създаването на мрежата и, поставяйки основата за сътрудничество ,ще подпомогне поддържането на постоянен диалог и взаимно разбирателство между целевите групи

4.2. **Консултативен съвет, като самостоятелен независим орган, който се състои от влиятелни представители на целевите групи, обединява интересите им и има задача, сходна с тази на мрежата:** предоставяне на експертна оценка на проблемите, размяна на мнения и изработване на препоръки и съвместни позиции за преодоляване на проблемите с квалификацията на висшистите и на дисбалансите на пазара на труда, **НО също и с по-широки възможности и пълномощия като**:

* да допринася за по-добро взаимодействие между представителните организации на бизнеса, министерствата, определящи политиките за висше образование и квалификации, НПО и агенции за човешки ресурси с цел да се регулират нуждите на бизнеса от квалифицирана работна ръка;
* да съгласува разработването на политики, стратегии и прогнози за задоволяване на нуждите на пазара на труда от квалифицирани кадри;
* да съгласува потребностите от допълнителна квалификация, стажове и практики на завършилите висше образование лица;
* да прави препоръки за промени в системи и нормативи за преодоляване на дисбаланса в професионалните и меките умения на участниците в пазара на труда.

Препоръчително е Консултативният съвет да бъде институционализиран към МОН и да се отчита пред министъра на образованието и науката.

|  |
| --- |
| Инструментариум |
| Инструменти от общ характер | **Специфични инструменти, предложени в рамките на проекта** |
| Инструменти, за въздействие върху общата среда  | **Инструменти за осигуряване на квалифицирани кадри за бизнеса** |
| На органите, които вземат политически решения | **На бизнеса** | **На ВУ** | **На неправителствения сектор** | **На органите, които вземат политически решения**  | **На бизнеса** | **На ВУ** | **На неправителствения сектор** | **Други инструменти** | **Мрежа на целевите групи (заинтересованите страни)****Консултативен съвет****Интернет платформа****Регионални съвети****Медийно партньорство** |

 **Таблица 4. Инструментариум**

**4.2.1. Етапи за вземане на решения в мрежата и/или Консултативния съвет**:

**Етап І – Информационни дейности**

Обмен на обективна и пълноценна информация между целевите групи за планирани и текущи политики и програми в областта на висшето образование, насочена към: преодоляване на липсата на квалифицирани кадри за бизнеса и за правата и задълженията на бизнеса при определяне политиките във висшето образование.

Информацията трябва да дава възможност на заинтересованите страни да осъзнаят проблемите, възможностите за решаването им и възможните решения.

Предоставянето на информацията може да стане по различни начини: чрез пряк контакт в Консултативния съвет; чрез публикуване на интернет Портала, предвиден по този проект и чрез всички други информационни канали; покани за участие в консултативни срещи, кръгли маси, семинари

**Етап ІІ – Консултантски дейности**

Представителите на университетите, бизнеса, и гражданските организации имат възможност да осъществят пряка обратна връзка с представителите на политико-правещите институции като посочват и анализират информацията. Въз основа на това предлагат за обсъждане различни възможности за решаване на проблемите и различни крайни резултати. Обратната връзка може да бъде осъществена посредством вече описаните различни форми за обмен на информация (анкетни проучвания, интервюта, кръгли маси, конференции, с представители на целевите групи в мрежата/Консултативния съвет и в по-широки рамки) като резултатите се събират и се структурират в **Портала за обратна връзка**, който предлагаме.

**Етап III - Вземане на решение**

Активно сътрудничество на заинтересованите страни при изработване на окончателно предложение за решаване на поставения проблем, предоставяне на възможни варианти на решения и крайни ефекти, обсъждане на възможни кризисни ситуации и евентуални пътища за тяхното преодоляване. Обсъждане на предложенията, мненията, становищата, дадени на етап ІІ, в организирани работни и/или експертни срещи и форуми в т.ч. , електронни от всички участници. Решенията следва да се вземат с мнозинство.

**Етап ІV - Наблюдение и оценка**

Периодично публикуване на информация за развитието на проблема. Мониторинг на резултатите от взетите решения. Провеждане на проучвания за оценка и удовлетвореност от взетите съвместни решения.

**4.3.** **Интернет платформа – Портал за обратна връзка** с актуална и добре структурирана информация, която да гарантира прозрачност и възможност да се осъществяват онлайн обсъждания и дискусии, публикуване на предварителни предложения и проекти, възможност за представяне на експертни разработки и мнения за решаване на актуални настоящи и бъдещи проблеми, които биха възникнали в работата на мрежата или Консултативния съвет,

**4.4. Регионални съвети**/съвещателни органи с участие на университети, бизнеси и управленски органи **, които отчитат спецификите на региона, Тези съвети биха били полезни при разработването на и реализацията на регионалната** политика на пазара на труда, както и идеи и решения за развитието на висшите училища, които да допринесат за икономическото и общественото развитие на

**4.5**. **Медийно партньорство, осигуряващо публичност**

На етапи II, III, IV от дейностите по вземане на решения медиите осигуряват разпространение на информация относно същността на идентифицирания проблем, данни от проучванията, направените препоръки, взетите решения, резултати, ефекти, неудачи.

# 3.2. Механизъм за консултиране и обратна връзка

**Таблица 5.** Механизъм за консултиране и обратна връзка

|  |
| --- |
|  |
| **Етапи за постигане на решения****Нива на участие** | **Определяне на дневен ред /** **Посочване на проблема**  | **Консултации**  | **Вземане на решение** | **Изпълнение** | **Мониторинг**  |
| **Информация** | Достъп до информацияПроучвания и анализиДефиниране на проблема, очаквания, установени слабости. | Интернет сайт за ключови документи Публикуване на резултати от анализите, проучванията, препоръките, резултатите в уебсайта | Публикуване на прес-съобщенияза предприети действия | Открит достъп до информацияИнтернет портал за достъп до информацията на проекта и обратна връзкаПубликации в електронни медии и разпространение на съвместни решения, данни от проучвания, мотивирани становища. | Открит достъп до информацияСъбиране на доказателстваОнлайн публикации за развитието на проблема. |
| **Консултации** | Анализ на потребностите от кадри за бизнесаПроучване на добри практики за обратна връзка от бизнеса към политико-правещите институции в областта на висшето образование. | Експертни срещи в мрежата и/или Консултативния съвет.ИзслушванияПровеждане на проучвания и дълбочинни анализи за нуждите от кадри на бизнеса. Предоставяне на мнения, препоръки и въпроси, поставени от всички заинтересовани страни  | Обработка на мнения, препоръки, предложенияКонференции, форуми, семинари. | Предоставени препоръки към политико-правещите институции в областта на висшето образование. | Механизми за обратна връзка.Събиране доказателства за резултатитеАнкетни проучвания за оценка на решението. |
| **Диалог** | Изслушвания и обществени форумиФормиране на експертни съвети със заинтересованите страни за обсъждане на изводите и препоръките от проведените проучвания и анализ на добри практики.  | Мнения и информация, предоставени от всички целеви групи СеминариКръгли маси  | Обработка на мнения, препоръки, предложения  | Изработване на документи за общите решения и използване на инструментариума за изпълнението им | Работни групи или комитетиОценяванеПроучвания |
| **Партньорство**  | Определяне на заинтересованите страни.Обратна връзка.Основно лице за контакти. | Създаване на работни групи, комитети с участие на всички заинтересовани страни в рамките ма мрежата и извън нея. Създаване на временни или постоянни консултативни органи.Определяне на координиращ орган. | Изработване на окончателно предложение за решаване на поставения проблем, предоставяне на възможни варианти на решения и крайни ефекти, обсъждане на възможни кризисни ситуации и евентуални пътища за тяхното преодоляване. . | Изграждане на стратегически партньорства. | Работни групи/ комитетиСъздаване на работни групи в рамките на мрежата. |